Susanna Fellman

Susanna Fellman (s. ) on suomalainen talous- ja sosiaalihistorioitsija, joka työskentelee Göteborgin yliopiston liike-elämän historian professorina. 

Hän on Fellmaneja, joka suku tunnetaan suomalaisena pappis-, sivistys- ja porvarisukuna. Hänen isänsä on professori Johan Fellman.

Susanna Fellman kirjoitti ylioppilaaksi Gymnasiet Grankulla samskolasta. Hän opiskeli Helsingin yliopistossa (valt.maist. 1989) ja väitteli talous- ja sosiaalihistoriasta vuonna 2000. Hänen ruotsinkielinen väitöskirjansa Uppkomsten av en direktörsprofession : industriledarnas utbildning och karriär i Finland 1900-1975 käsitteli yritysjohtajajuutta ammattina ja urana suomalaisen aineiston pohjalta. Hän valmistui valtiotieteen tohtoriksi 2001. Hän sai Svenska Litteratursällskapet i Finlandin väitöskirjapalkinnon helmikuussa 2002; hänet hyväksyttiin Helsingin yliopiston talous- ja sosiaalihistorian dosentiksi samana vuonna. 

Fellman toimi vuosina 2001–2007 Helsingin yliopistossa tutkijana tai apulaisprofessorina ja oli yliopiston virkaatekevä professori vuosina 2008–2010. Vuosina 2010–2011 samassa yliopistossa vanhempana akatemiatutkijana. Vuodesta 2011 hän on toiminut Göteborgin yliopiston liike-elämän historian professorina. Vuosina 2018–2019 hän on vieraileva professori Helsingin yliopiston humanistisen tiedekunnan humanististen tieteiden ohjelmassa.

Hänen tutkimusaihepiirejään ovat liike-elämän historia, johtamisen ja liike-elämän eliitin historia, kartellien ja kilpailupolitiikan historiallinen tarkastelu, liiketalousintressien ja hyvinvointiyhteiskunnan kehitys sekä liike-elämän historian menetelmälliset kysymykset. 

Fellman on ollut vuodesta 2012 jäsen Ruotsin kuninkaallisiin akatemioihin kuuluvassa Kungliga Vetenskaps och Vitterhetssamhället i Göteborgissa. Suomen Tiedeseuran jäsen hän on ollut vuodesta 2014.

Teoksia
 Fellman, Susanna & Lindholm, Christian (1996) Tillväxt, omvandling och kris : Finlands ekonomi efter 1945. Söderströms. ISBN 951-52-1611-7. 
 Fellman, Susanna (2000) Uppkomsten av en direktörsprofession : industriledarnas utbildning och karriär i Finland 1900-1975. Finska vetenskaps-societeten. ISBN 951-653-307-8. (Väitöskirja) 
 Aunesluoma, Juhana & Fellman, Susanna (Red.); Villstrand, Nils Erik (utgivare) (2006) Svenskt i Finland – finskt i Sverige : 3, Från olika till jämlika : Finlands och Sveriges ekonomier på 1900-talet. Svenska litteratursällskapet i Finland ; Atlantis. ISBN 978-91-7353-168-9. 
 Susanna Fellman & Martin Iversen (2008) Creating Nordic Capitalism: The Development of a Competitive Periphery. Palgrave Macmillan. ISBN 978-0230545533. 
 Fellman, Susanna & Forsén, Annette (Red.) (2009) Hundra år av utbildning och forskning : Svenska handelshögskolan 1909–2009. Svenska handelshögskolan. ISBN 978-952-232-042-1. 
  Susanna Fellman (Author, Editor) & Marjatta Rahikainen (Editor) (2012) Historical Knowledge: In Quest of Theory, Method and Evidence. Cambridge Scholars Publishing. ISBN 9781443834513, e-kirjan ISBN 9781443834841. 
 Timo Herranen (Author) & Susanna Fellman (Author, concluding section); Pat Humphreys (Translator) (2015) Family business, faucet company, industrial owner : Oras 1945–2015. Otava. ISBN 978-951-1-29697-3. 
 Susanna Fellman & Shanahan, Martin (Editors) (2016) Regulating Competition : Cartel registers in the twentieth-century world. Taylor & Francis Ltd. (Routledge). ISBN 978-1138021648, e-kirja ISBN 9781317694007.

Valittuja artikkeleita tai kirjan lukuja
 Fellman, Susanna (2013) Managing professionalization in Family Business: Transforming Strategies for Managerial Succession and Recruitment in Family Firms in the Twentieth Century. s. 248-281 teoksessa The Endurance of Family Business . A Global Overview. New York : Cambridge University Press.

Lähteet

Aiheesta muualla
Google Scholar profile: Susanna Fellman. Professor of business history, University of Gothenburg  (google.com)
Susanna Fellman. University of Gothenburg, Department of Economic History  (researchgate.net)
Prof. Susanna Fellman  (academia-net.org)
Susanna Fellman  (linkedin.com)

Vuonna 1963 syntyneet
Elävät henkilöt
Suomalaiset professorit
Göteborgin yliopiston professorit
Suomalaiset historioitsijat